Document ID: 32002R0426

Kommissionens forordning (EF) nr. 426/2002
af 7. marts 2002
om fastsættelse af omregningskursen for visse former for direkte støtte og for foranstaltninger af strukturel eller miljømæssig art
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),
under henvisning til Kommissionens forordning (EF) nr. 1410/1999 af 29. juni 1999 om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren og om ændring af definitionen af visse udløsende begivenheder i forordning (EØF) nr. 3889/87, (EØF) nr. 3886/92, (EØF) nr. 1793/93, (EØF) nr. 2700/93 og (EF) nr. 293/98(2), særlig artikel 2,
under henvisning til Kommissionens forordning (EF) nr. 2550/2001 af 21. december 2001 om gennemførelsesbestemmelser til Rådets forordning (EF) nr. 2529/2001 om den fælles markedsordning for fåre- og gedekød for så vidt angår præmieordningerne, og som ændrer forordning (EF) nr. 2419/2001(3), ændret ved forordning (EF) nr. 263/2002(4), særlig artikel 18a, stk. 2, og
ud fra følgende betragtninger:
(1) Ifølge artikel 4, stk. 2, i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(5), senest ændret ved forordning (EF) nr. 2452/2000(6), er den udløsende begivenhed for valutakursen for beløb, der ydes i struktur- eller miljøsammenhæng, den 1. januar i det år, hvor der træffes beslutning om støtten. I henhold til artikel 4, stk. 3, i forordning (EF) nr. 2808/98, der indsattes ved forordning (EF) nr. 1410/1999, er den omregningskurs, der skal anvendes, lig med gennemsnittet beregnet i forhold til perioden af de valutakurser, der gjaldt i måneden forud for datoen for den udløsende begivenhed.
(2) Ifølge artikel 12 i Kommissionens forordning (EF) nr. 293/98 af 4. februar 1998 om fastsættelse af de udløsende begivenheder i sektorerne frugt og grøntsager og produkter forarbejdet på basis af frugt og grøntsager, i en del af sektoren levende planter og blomsterdyrkningens produkter samt for visse produkter, der er opregnet i bilag I til traktaten, og om ophævelse af forordning (EØF) nr. 1445/93(7), senest ændret ved forordning (EF) nr. 1410/1999, er den omregningskurs, der hvert år skal anvendes ved omregning til national valuta af det i artikel 2 i Rådets forordning (EØF) nr. 790/89(8) fastsatte maksimumsbeløb pr. ha for støtten til forbedring af kvaliteten og fremme af afsætningen i sektoren for nødder og johannesbrød, lig med gennemsnittet beregnet i forhold til perioden af de valutakurser, der gjaldt i måneden forud for den 1. januar i den årlige referenceperiode, som er omhandlet i artikel 19 i Kommissionens forordning (EØF) nr. 2159/89(9).
(3) Ifølge artikel 42 i Kommissionens forordning (EF) nr. 2342/1999 af 28. oktober 1999 om gennemførelsesbestemmelser til Rådets forordning (EF) nr. 1254/1999 om den fælles markedsordning for oksekød for så vidt angår præmieordningerne(10), senest ændret ved forordning (EF) nr. 169/2002(11), er datoen for ansøgningens indgivelse den udløsende begivenhed for fastlæggelsen af konteringsåret for præmier for dyr, der er omfattet af præmieordningerne i oksekødsektoren. Omregning af disse præmier til national valuta foretages i henhold til artikel 43 i nævnte forordning efter gennemsnittet, beregnet i forhold til perioden, af valutakurserne i december forud for konteringsåret.
(4) Ifølge artikel 18a i forordning (EF) nr. 2550/2001 er den valutakurs, der fra produktionsåret 2002 skal anvendes på præmiebeløb og betalinger i fårekødsektoren, lig med gennemsnittet beregnet i forhold til perioden af valutakurserne i december forud for det kalenderår, som præmien eller betalingen ydes for.
(5) Ifølge artikel 6, stk. 2, i Kommissionens forordning (EØF) nr. 2700/93 af 30. december 1993 om gennemførelsesbestemmelser for præmien til fåre- og gedekødsproducenter(12), som ændret ved forordning (EF) nr. 1410/1999, er den omregningskurs, der indtil produktionsåret 2001 skal anvendes på de endelige præmiebeløb i fårekødsektoren, lig med gennemsnittet beregnet i forhold til perioden af valutakurserne i måneden forud for den sidste dag i det produktionsår, som præmierne ydes for -
UDSTEDT FØLGENDE FORORDNING:
Artikel 1
1. Den omregningskurs, der skal anvendes:
- for beløb af strukturel eller miljømæssig art som omhandlet i artikel 5 i forordning (EF) nr. 2799/98
- for maksimumsbeløbet pr. ha for støtten til fremme af afsætningen af nødder og johannesbrød som fastsat i artikel 2 i forordning (EØF) nr. 790/89
- for præmiebeløb og betalinger i fårekødsektoren som omhandlet i artikel 4, 5 og 11 i forordning (EF) nr. 2529/2001
er anført i bilag I.
Kursen gælder også for præmiebeløb i oksekødsektoren som omhandlet i forordning (EF) nr. 1254/1999.
2. Den omregningskurs, der skal anvendes i produktionsåret 2001 for det præmiebeløb og det restbeløb, som er omhandlet i artikel 5, stk. 6, fjerde afsnit, i forordning (EF) nr. 2467/98, er anført i bilag II.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. marts 2002.

Labels: 2
6
20